આ તિકડીના સતત હુમલાઓને કારણે પાકિસ્તાનની આબ અને શાખના આંતરરાષ્ટ્રીય સ્તરે લીરેલીરા ઊડી રહ્યા છે. એલ. ઓ. સી. પર યુદ્ધવિરામ ઉલ્લંઘન બાબતે, કાશ્મીરમાં વધી રહેલા આતંકવાદી હુમલા હોય કે પછી તાજેતરમાં જ ભારતના કુલભૂષણ જાધવની ફાંસી મુદ્દે ભારત-પાકિસ્તાનમાં સામસામી તલવારો ખેંચાઈ ચૂકી છે ત્યારે ભારતે પાકિસ્તાનની આ અવળચંડાઈ વિરુદ્ધ આંતરરાષ્ટ્રીય ડિપ્લોમસીને પ્રથમ વિકલ્પ તરીકે પસંદ કર્યો છે અને તેની અસરો પણ વર્તાવા લાગી છે.